turjo4nis/wikipedia-bn-dump-20250701 huggingface dataset:
সরফরাজ খান

সরফরাজ খান (; ১৭০০ – ২৯ এপ্রিল ১৭৪০) বা মির্জা আসাদুল্লাহ সরফরাজ খান দাখ্নি বাংলার তৃতীয় নবাব এবংং জাহাঙ্গীরনগরের পঞ্চম নায়েব নাজিম। তার আসল নাম মির্জা আসাদুল্লাহ। সরফরাজ খানের নানা নবাব মুর্শিদ কুলি খান সরফরাজকে বাংলা, বিহার ও উড়িষ্যার নবাব হিসেবে তাঁর উত্তরাধীকারী মনোনীত করেন। ১৭২৭ সালে মুর্শিদ কুলি খানের মৃত্যুর পর যখন তিনি সিংহাসনে আরোহণ করবেন তখন জানতে পারেন তার পিতা উড়িষ্যার সুবেদার সুজা উদ্দিন মুহাম্মদ খান ও তার প্রতিনিধি আলীবর্দী খাঁ বিশাল বাহিনী নিয়ে সিংহাসন দখলের জন্য মুর্শিদাবাদ অগ্রসর হচ্ছেন। পরিবারের মধ্যে কলহ এড়ানোর জন্য তাঁর মাতা দেওজার বেগম তাঁর পিতার সম্মানে সিংহাসন ছেড়ে দিতে বলেন। পরবর্তীতে সুজা উদ্দিন মুহাম্মদ খান তাঁর উত্তরাধীকারী হিসেবে সরফরাজকেই মনোনীত করেন এবং ১৭৩৯ সালে পিতার মৃত্যুর পর তিনি সিংহাসনে আরোহণ করেন। সিংহাসনে বসার পর তিনি আলাউদ্দিন হাইদার জং উপাধি লাভ করেন। সরফরাজ খান কে বাংলার নবাবী ইতিহাসের একজন ব্যর্থ শাসক বলা যেতে পারে। কারণ তার শাসন এক বছর কিংবা ৮ মাসের বেশি টেকেনি।

পরাজিত, মৃত্যু ও উত্তরাধীকার 
সরফরাজ খানের দুর্ভাগ্য যে তিনি আলীবর্দী খাঁর মত একজন প্রতিপক্ষ পেয়েছিলেন যার ৭০ বছর বয়সেও নেতৃত্ত্ব দেওয়ার অসাধারন গুন ছিল এবং তিনি সরফরাজ খানের দূর্বলতাগুলো জানতেন। সরফরাজ খান ভাগীরথী নদীর তীরে গিরকার যুদ্ধে নিহত হন। তার প্রতিপক্ষ আজিমাবাদের (বর্তমান পাটনা) সুবেদার আলীবর্দী তাকে সরাসরি যুদ্ধে পরাজিত করেন। যুদ্ধটি ক্ষণস্থায়ী ছিল কিন্তু এর ভয়াবহতা ছিল মারাত্মক। যুদ্ধের প্রথম দিকেই সরফরাজ খান গুলিবিদ্ধ হন কিন্তু তার সেনাবাহিনী যুদ্ধ চালিয়ে যেতে থাকে। শেষ পর্যন্ত আলীবর্দী খানের নিপুন রণকৌশলের কাছে সরফরাজের সেনাবাহিনী পরাজিত হয়।

প্রাথমিক ছত্রভঙ্গের কারণ ছিল সরফরাজ খান কখনো আলীবর্দী খাঁর কাছ থেকে এরকম যুদ্ধ আশা করেন নি এবং আলীবর্দী খাঁ সবকিছু গুছিয়ে নেওয়ার জন্য সরফরাজকে সময় দেন নি। সিংহাসনে বসার ১৩ মাসের মাথায়ই তিনি আক্রমণ করেন। অপর দিকে সরফরাজ খান আরো বড় হুমকি নাদির শাহকে নিয়ে চিন্তিত ছিলেন যিনি দিল্লি ও পাঞ্জাব আক্রমণ করেছিলেন।

সরফরাজ খান মৃত্যুর সময় পাঁচ পুত্র ও পাঁচ কন্যা রেখে যান যারা কখনো ক্ষমতা গ্রহণ করতে পারেন নি। আলীবর্দী খাঁ বাংলার নবাব হিসেবে অভিষিক্ত হন ও একই সাথে মুর্শিদ কুলির নাসিরি রাজবংশের পতন ঘটে। আলীবর্দী খাঁ আফসার রাজবংশের প্রতিষ্ঠা করেন। সরফরাজ খানকে মুর্শিদাবাদের নাগিনাবাগে সমাধিস্থ করা হয়। তার নির্মিত ফুটি মসজিদ মুর্শিদাবাদে একটি দর্শনীয় স্থান।

তথ্যসূত্র

বহিঃসংযোগ 
 Site dedicated to Nawab Sarfaraz Khan 

বাংলার নবাব
বাংলার ইতিহাস
১৭৪০-এ মৃত্যু
বাংলাদেশের ইতিহাস
মুর্শিদাবাদ জেলার ব্যক্তি
বর্দিয়া রাষ্ট্রীয় নিকুঞ্জ

বর্দিয়া রাষ্ট্রীয় নিকুঞ্জ (, ) হচ্ছে নেপালের একটি সংরক্ষিত অঞ্চল যেটি ১৯৮৮ সালে রাজকীয় বরদিয়া রাষ্ট্রীয় নিকুঞ্জ হিসেবে প্রতিষ্ঠিত হয়। এর আয়তন হচ্ছে  এবং এটি নেপালের তরাই অঞ্চলের সবচেয়ে বড় এবং অক্ষত জাতীয় নিকুঞ্জ। এটি বর্দিয়া জেলায় অবস্থিত কর্নালি নদীর পূর্ব তীর লাগোয়া। এটি উত্তরে সিওয়ালিক পাহাড় দ্বারা বিচ্ছিন্ন। নেপালগুঞ্জ-সুরখেত মহাসড়ক দ্বারা এটির দক্ষিণ দিক গঠিত, যেটি তীব্রভাবে সংরক্ষিত এ-অঞ্চলটিকে আক্রমণ করে। মানব বসতির মাধ্যমে এর প্রাকৃতিক বিচ্ছিন্নতাটি তৈরি হয়েছে গেরুয়ার পাশে পশ্চিমে যেদিকে কর্নালি নদীর একটি শাখা এবং দক্ষিণ-পশ্চিমে ববি নদী প্রবাহিত। এখানে বর্তমানে বাঘের সংখ্যা ১৮টি এবং ৫০টিতে উন্নীত করার লক্ষ্য নির্ধারণ করা হয়েছে।

তথ্যসূত্র

গ্রন্থপঞ্জি

বহিঃসংযোগ 
 
 Department of National Parks and Wildlife Conservation, Nepal: Bardiya National Park
 BirdLife Important Bird Areas factsheet: Bardia National Park
 https://web.archive.org/web/20111117080523/http://www.bardianationalpark.blog.com/

নেপালের তৃণভূমি
নেপালের জলাভূমি
নেপালে পর্যটন
নেপালের জাতীয় উদ্যান
১৯৮৮-এ প্রতিষ্ঠিত সংরক্ষিত অঞ্চল
নেপালের পর্যটন
১৯৮৮-এ নেপালে প্রতিষ্ঠিত
সুমাত্রার বাঘ

সুমাত্রার বাঘ (Panthera tigris sumatrae) হচ্ছে একটি দুর্লভ বাঘের উপপ্রজাতি যেটির আবাস ইন্দোনেশিয়ার সুমাত্রা দ্বীপে। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে যেহেতু এর সংখ্যা ৪৪১ থেকে ৬৭৯ টিতে নেমে এসেছে এবং ৫০ এর অধিক উপসংখ্যা নেই এবং এটি ধ্বংসের প্রবণতায় রয়েছে।

সুমাত্রার বাঘ হচ্ছে সুন্দা দ্বীপের বাঘ গ্রুপের অন্য দুই বিলুপ্ত বালি বাঘ ও জাভার বাঘ ছাড়াও এই দ্বীপের একমাত্র জীবিত সদস্য। ৩৪টি বাঘের মাইটোকন্ড্রিয়াল জিনের ডিএনএ সিকুয়েন্সের ফলে প্রকল্পটিকে সমর্থন করে যে সুমাত্রার বাঘেরা অন্যান্য ভূমির বাঘের থেকে রোগনির্ণয়ত্তত্বের দিক দিয়ে ভিন্ন। এই বাঘের পুুুরুষ ও মহিলার  ৮০-৯০ সে.মি. এবং ওজন হচ্ছে ১০০-১৪০কেজি।

তথ্যসূত্র 

বাঘ
ইন্দোনেশিয়ার স্তন্যপায়ী
দক্ষিণ-পূর্ব এশিয়ার স্তন্যপায়ী
১৯২৯-এ বর্ণিত স্তন্যপায়ী
টেলোমিয়ার

টেলোমিয়ার (,  এবং )  হলো একটি ক্রোমাটিডের শেষ দুই প্রান্তে যে অঞ্চলে পুনরাবৃত্তিমূলক নিউক্লিওটাইড ক্রম থাকে সে অঞ্চল। টেলোমিয়ার ক্রোমোজমের উভয় প্রান্তে অবস্থিত একমাত্র অঞ্চল যেখানে ডিএনএ একসূত্রক। টেলোমিয়ার টেলোমেরাস নামক এনজাইম দ্বারা নিয়ন্ত্রিত হয়। এটার নামকরণ হয়েছে গ্রীক telos (τέλος) 'শেষ' এবং merοs (μέρος, root: μερ-) 'অংশ' থেকে। প্রতিবেশী ক্রোমোজোমের সাথে মিশে যাওয়া বা ক্রোমোজোমের শেষ প্রান্তের ক্ষয় থেকে এটি ক্রোমোজোমকে রক্ষা করে। ক্রোমোজোমের শেষ প্রান্তকে খাটো হতে দিয়ে, টেলোমিয়ার ক্রোমোজোমের শেষ প্রান্তের জিন ক্ষয় রোধ করে। টেলোমিয়ার ছাড়া জিনোমগুলো অনবরত তথ্য হারাত। প্রতি কোষ বিভাজনে টেলোমিয়ার প্রান্ত ছোট হয়।

কোষ বিভাজনের সময়, যে এনজাইমগুলো ডিএনএ বিভাজন করে তারা বিভাজন প্রক্রিয়া ক্রোমোসোমের শেষ প্রান্ত পর্যন্ত চালিয়ে যেতে পারে না। টেলোমিয়ার ছাড়া কোষ বিভাজন হলে ক্রোমোসোমের শেষ প্রান্ত ও ওখানকার প্রয়োজনীয় তথ্য উভয়ই হারিয়ে যেত। ক্ষয়কৃত টেলোমিয়ার এর ক্ষয় পূরণ টেলোমিয়ার রিভার্জ ট্রান্সক্রিপটেস (Telomerase Reverse Transcriptase) নামক একটি এনজাইম দ্বারা হয়ে থাকে।

তথ্যসূত্র

আরো পড়ুন 
  
 
 
 
  — A paper detailing the evolutionary origins and medical implications of the vertebrate telomere system, including the pervasive trade-off between cancer prevention and damage repair. Also addresses the probable danger posed by the elongation of telomeres in lab mice.

বহিঃসংযোগ 
 Elizabeth Blackburn's seminars: "Telomeres and Telomerase"  
 Telomeres and Telomerase: The Means to the End Nobel Lecture by Elizabeth Blackburn, which includes a reference to the impact of stress, and pessimism on telomere length
 Telomerase and the Consequences of Telomere Dysfunction Nobel Lecture by Carol Greider
 DNA Ends: Just the Beginning Nobel Lecture by Jack Szostak

ক্রোমোজোম
বংশগতি
আণবিক জীববিজ্ঞান
ফ্রেডরিখ গোল্যান্ড হপকিন্স

স্যার ফ্রেডরিখ গোল্যান্ড হপকিন্স একজন ইংরেজ প্রাণরসায়নবিদ। ভিটামিন আবিষ্কারের জন তিনি ১৯২৯ সালে চিকিৎসাবিজ্ঞানে নোবেল পুরস্কার লাভ করেন।  তিনি ট্রিপ্টোফ্যান নামক এমিনো এসিডও আবিষ্কার করেন। তিনি ১৯৩০ থেকে ১৯৩৫ সাল পর্যন্ত রয়েল সোসাইটির প্রেসিডেন্ট ছিলেন।  তিনি হপকিন্স সাসেক্সে জন্মগ্রহণ করেন।

তথ্যসূত্র

বহিঃসংযোগ 
 
 Nobel Prize biography
 Online catalogue of Hopkins' personal and working papers (part of the Manuscript collections held at Cambridge University Library) 
 Biography by N.J.T. Thomas
 Chemical genealogy
 Frederick Gowland Hopkins

১৮৬১-এ জন্ম
১৯৪৭-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ইংরেজ নোবেল বিজয়ী
কপলি পদক বিজয়ী
কিংস কলেজ লন্ডনের প্রাক্তন শিক্ষার্থী
রয়েল সোসাইটির সভাপতি
ট্রিনিটি কলেজ, কেমব্রিজের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
ব্রিটিশ নোবেল বিজয়ী
রয়েল সোসাইটির সভ্য
ইউএসএসআর-এর বিজ্ঞান একাডেমির সম্মানিত সদস্য
নাইটস ব্যাচেলর
রয়েল পদক বিজয়ী
মার্কিন ফিলোসফিক্যাল সোসাইটির সদস্য
অ্যান্ড্রিউ ফিল্ডিং হ্যাক্সলি

স্যার অ্যান্ড্রিউ ফিল্ডিং হ্যাক্সলি একজন ইংরেজ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
হ্যাক্সলি ১৯১৭ সালের ২২ নভেম্বর লন্ডনের হ্যাম্পস্টিডে জন্মগ্রহণ করেন। তিনি কেমব্রিজ বিশ্ববিদ্যালয় থেকে ১৯৩৮ সালে ব্যাচেলর ডিগ্রি লাভ করেন। তিনি ১৯৫৫ সালে রয়েল সোসাইটির ফেলো নির্বাচিত হন। তিনি ১৯৮০ থেকে ১৯৮৫ সাল পর্যন্ত রয়েল সোসাইটির প্রেসিডেন্টের দায়িত্ব পালন করেন।

সম্মাননা 
 কপলি মেডেল, ১৯৭৩
 নাইট উপাধি, ১৯৭৪
 অর্ডার অব মেরিট, ১৯৮৩

তথ্যসূত্র 

১৯১৭-এ জন্ম
২০১২-এ মৃত্যু
চিকিৎসাবিজ্ঞানে নোবেল পুরস্কার বিজয়ী
কপলি পদক বিজয়ী
নাইটস ব্যাচেলর
ইংরেজ নোবেল বিজয়ী
ইউনিভার্সিটি কলেজ লন্ডনের শিক্ষক
রয়েল সোসাইটির সভাপতি
ইংরেজ অজ্ঞেয়বাদী
গ্রান্টেচেস্টারের ব্যক্তি
ট্রিনিটি কলেজ, কেমব্রিজের প্রাক্তন শিক্ষার্থী
ব্রিটিশ নোবেল বিজয়ী
ইংরেজ প্রাণ-পদার্থবিজ্ঞানী
রয়েল সোসাইটির সভ্য
মার্কিন ফিলোসফিক্যাল সোসাইটির সদস্য
বার্নার্ড কাট্‌স

স্যার বার্নার্ড কাট্‌স FRS (; ২৬ মার্চ ১৯১১ – ২০ এপ্রিল ২০০৩) একজন জার্মান বংশোদ্ভূত ব্রিটিশ জীবপদার্থবিজ্ঞানী। তিনি ১৯৭০ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
কাট্‌স জার্মানির লাইপৎসিগ শহরে জন্মগ্রহণ করেন। তিনি লাইপৎসিগ বিশ্ববিদ্যালয় থেকে ১৯৩৪ সালে গ্র্যাজুয়েট হন। তিনি ইউনিভার্সিটি কলেজ লন্ডন থেকে ১৯৩৮ সালে পিএইচডি ডিগ্রি অর্জন করেন। তিনি ১৯৫২ সালে ইউনিভার্সিটি কলেজ লন্ডন এর অধ্যাপক এবং জীবপদার্থবিজ্ঞানের প্রধান নিযুক্ত হন। তিনি ১৯৭৮ সাল পর্যন্ত এর প্রধান ছিলেন।

তথ্যসূত্র 

১৯১১-এ জন্ম
২০০৩-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ইউনিভার্সিটি কলেজ লন্ডনের প্রাক্তন শিক্ষার্থী
ইউনিভার্সিটি কলেজ লন্ডনের শিক্ষক
কপলি পদক বিজয়ী
ব্রিটিশ নোবেল বিজয়ী
জার্মান নোবেল বিজয়ী
ব্রিটিশ স্নায়ুবিজ্ঞানী
জার্মান স্নায়ুবিজ্ঞানী
ইহুদি বিজ্ঞানী
নাইটস ব্যাচেলর
রয়েল সোসাইটির সভ্য
রডনি রবার্ট পোর্টার

রডনি রবার্ট পোর্টার (৮ অক্টোবর ১৯১৭ – ৬ সেপ্টেম্বর ১৯৮৫) একজন ইংরেজ প্রাণরসায়নবিদ। তিনি ১৯৭২ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
পোর্টার ১৯৩৯ সালে লিভারপুল বিশ্ববিদ্যালয় থেকে প্রাণরসায়নে ব্যাচেলর অব সায়েন্স ডিগ্রি লাভ করেন। তিনি কেমব্রিজ বিশ্ববিদ্যালয় থেকে ১৯৪৮ সালে ফ্রেডরিক স্যাঙ্গার এর অধীনে পিএইচডি ডিগ্রি লাভ করেন। তিনি ১৯৬৭ সালে অক্সফোর্ড বিশ্ববিদ্যালয় এর প্রাণরসায়নের অধ্যাপক নিযুক্ত হন।

তথ্যসূত্র 

১৯১৭-এ জন্ম
১৯৮৫-এ মৃত্যু
চিকিৎসাবিজ্ঞানে নোবেল পুরস্কার বিজয়ী
কেমব্রিজ বিশ্ববিদ্যালয়ের প্রাক্তন শিক্ষার্থী
লিভারপুল বিশ্ববিদ্যালয়ের প্রাক্তন শিক্ষার্থী
ইংরেজ নোবেল বিজয়ী
কপলি পদক বিজয়ী
ব্রিটিশ নোবেল বিজয়ী
রয়েল সোসাইটির সভ্য
রয়েল পদক বিজয়ী
দ্বিতীয় বিশ্বযুদ্ধে ব্রিটিশ সেনা কর্মকর্তা
রয়্যাল আর্মি সার্ভিস কোরের কর্মকর্তা
২০১৩–১৪ পাকিস্তান ক্রিকেট দলের দক্ষিণ আফ্রিকা সফর

পাকিস্তান জাতীয় ক্রিকেট দল ২০ নভেম্বর, ২০১৩ থেকে ৩০ নভেম্বর, ২০১৩ তারিখ পর্যন্ত দক্ষিণ আফ্রিকা সফর করছে। সফরে তিনটি একদিনের আন্তর্জাতিক ও দুইটি টুয়েন্টি২০ আন্তর্জাতিক ক্রিকেট খেলায় দলটি দক্ষিণ আফ্রিকা জাতীয় ক্রিকেট দলের মোকাবেলা করবে।

দলের সদস্য

টি২০আই সিরিজ

১ম টি২০ আই

২য় টি২০ আই

পরিসংখ্যান

ব্যাটিং 
সর্বাধিক রান সংগ্রহকারী

বোলিং 
সর্বাধিক উইকেট লাভকারী

ওডিআই সিরিজ

১ম ওডিআই

২য় ওডিআই

৩য় ওডিআই

পরিসংখ্যান

ব্যাটিং 
সর্বাধিক রান সংগ্রহকারী

বোলিং 
সর্বাধিক উইকেট লাভকারী

তথ্যসূত্র 

২০১৩–১৪ আন্তর্জাতিক ক্রিকেট প্রতিযোগিতা
২০০০-০১ থেকে দক্ষিণ আফ্রিকার ক্রিকেট মৌসুম
পাকিস্তান ক্রিকেট দলের দক্ষিণ আফ্রিকা সফর
দক্ষিণ আফ্রিকায় ক্রিকেট
২০১৩-১৪ দক্ষিণ আফ্রিকান ক্রিকেট মৌসুম
২০১৩-এ পাকিস্তানের ক্রিকেট
কুমিল্লা শিক্ষাবোর্ড সরকারি মডেল কলেজ

কুমিল্লা শিক্ষাবোর্ড সরকারি  মডেল কলেজ বাংলাদেশের কুমিল্লা জেলায় অবস্থিত সহশিক্ষা কার্যক্রম অন্তর্ভুক্ত একটি উচ্চমাধ্যমিক পর্যায়ের শিক্ষাপ্রতিষ্ঠান। ২০০৮ সালে প্রতিষ্ঠিত এ প্রতিষ্ঠানে ৬ষ্ঠ থেকে দ্বাদশ শ্রেণী পর্যন্ত পাঠদান করা হয় এবং এখানে আবাসিক সুবিধাও রয়েছে। কুমিল্লা জেলার কোটবাড়ী রোডের শাকতলায় এটি অবস্থিত। এটি বাংলাদেশ সরকার কর্তৃক ২০১৭ সালের ১৮ সেপ্টেম্বর সরকারিকরণ করা হয়। 

সাম্প্রতিক সময়ে স্থাপিত হলেও বর্তমানে এই বিদ্যালয়টি কুমিল্লা জেলার একটি অন্যতম একটি শিক্ষাপ্রতিষ্ঠানে পরিণত হয়েছে। লিখিত এবং মৌখিক পরীক্ষার ভিত্তিতে ৬ষ্ঠ, ৯ম এবং ১১শ শ্রেণীতে ছাত্র ভর্তি করা হয়ে থাকে। বিদ্যালয়টির বর্তমান শিক্ষক সংখ্যা ৪৩ জন এবং প্রায় ৮০০ জন শিক্ষার্থী এই বিদ্যালয়ে অধ্যয়নরত।

ইতিহাস 
কুমিল্লা শিক্ষাবোর্ডের ব্যবস্থাপনা ও পরিচালনায় এবং শিক্ষা মন্ত্রণালয়ের তত্ত্বাবধানে ২০০৮ সালে প্রায় ৩ একর জমির উপর কুমিল্লায় কুমিল্লা শিক্ষাবোর্ড মডেল কলেজ স্থাপিত হয়। শিক্ষা মন্ত্রণালয়ের যুগ্ম-সচিবের নেতৃত্বে একটি স্বায়ত্বশাসিত পরিচালনা পর্ষদ বর্তমানে বিদ্যালয়টির পরিচালনার দায়িত্বে আছে। ২০০৮-০৯ শিক্ষাবর্ষ হতে একাদশ শ্রেণীতে মানবিক, ব্যবসায় শিক্ষা ও বিজ্ঞান শাখায় ভর্তির মাধ্যমে প্রতিষ্ঠানটির যাত্রা শুরু হয়।

শিক্ষা কার্যক্রম 
কুমিল্লা শিক্ষাবোর্ড মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। কুমিল্লা শিক্ষাবোর্ড মডেল কলেজে প্রায় ১৫,০০০ বই সমৃদ্ধ শীতাতপ নিয়ন্ত্রিত পাঠাগার এবং প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন, কম্পিউটার, জীববিজ্ঞান পরীক্ষাগার রয়েছে।

শিক্ষাক্রম 
কুমিল্লা শিক্ষাবোর্ড মডেল কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের পাঠ্য বিষয়সমূহের সাথে সাথে ৬ষ্ঠ-৮ম শ্রেণীর শিক্ষার্থীদের জন্য কম্পিউটার শিক্ষা বাধ্যতামূলক। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।

সহ-শিক্ষা কার্যক্রম 
কুমিল্লা শিক্ষাবোর্ড সরকারি মডেল কলেজে বিভিন্ন ধরনের সহ-শিক্ষা কার্যক্রম দেখা যায়।এর মধ্যে রয়েছে স্কাউটিং, গার্লস গাইড,রোভার, রেড ক্রিসেন্টের কার্যক্রম। এছাড়াও সঙ্গীত শিক্ষা ও অন্যান্য সাংস্কৃতিক দিক শিক্ষা দেওয়া হয়।খেলাধুলার জন্য একটি আলাদা সময় বরাদ্দ থাকে। প্রতি বছরই এখানে বার্ষিক ক্রিয়া ও সাহিত্য সাংস্কৃতিক প্রতিযোগিতা ও পুরস্কার বিতরণী অনুষ্ঠান আয়োজিত হয়।

খেলাধুলা 
কুমিল্লা শিক্ষাবোর্ড সরকারি মডেল কলেজে প্রতি বছরই বিভিন্ন খেলাধুলার আয়োজন করা হয়।প্রতি বছরই এ প্রতিষ্ঠানে আন্তঃ হাউজ ফুটবল প্রতিযোগিতা এবং বার্ষিক ক্রীড়া প্রতিযোগিতার  আয়োজন করা হয়।এছাড়াও এ প্রতিষ্ঠান প্রতি বছর বিসিবি কর্তৃক আয়োজিত স্কুল ক্রিকেট প্রতিযোগিতায় অংশগ্রহণ করে।এছাড়াও এ প্রতিষ্ঠান কুমিল্লা শিক্ষাবোর্ড কর্তৃক আয়োজিত আন্তঃ কলেজ ভলিবল ও কাবাডি প্রতিযোগিতায় প্রতি বছর অংশগ্রহণ করে।

পুরস্কার ও সম্মাননা 
২০১৮ ও ২০১৯ সালে কুমিল্লা শিক্ষাবোর্ড সরকারি মডেল কলেজ কুমিল্লা জেলার শ্রেষ্ঠ প্রতিষ্ঠানের স্বীকৃতি অর্জন করে।

পাবলিক পরীক্ষার ফলাফল 
কুমিল্লা শিক্ষাবোর্ড সরকারি মডেল কলেজ প্রতিষ্ঠালগ্ন থেকেই পাবলিক পরীক্ষায় ভালো ফলাফল করে আসছে।

জেএসসি

এসএসসি

এইচএসসি

তথ্যসূত্র 

কুমিল্লা জেলার মহাবিদ্যালয়
কুমিল্লা জেলার বিদ্যালয়
২০০৮-এ প্রতিষ্ঠিত শিক্ষাপ্রতিষ্ঠান
গডফ্রে হাউন্সফিল্ড

গডফ্রে নিউবোল্ড হাউন্সফিল্ড  (২৮ আগস্ট ১৯১৯ – ১২ আগস্ট ২০০৪) একজন ইংরেজ তড়িৎ প্রকৌশলী। তিনি ১৯৭৯ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
হাউন্সফিল্ড ১৯১৯ সালের ২৮ অগাস্ট ইংল্যান্ডের নটিংহ্যামশায়ারে জন্মগ্রহণ করেন।

সম্মাননা 
 ফেলো অব দ্য রয়েল সোসাইটি, ১৯৭৫
 কমান্ডার অব দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার, ১৯৭৬
 নাইট উপাধি, ১৯৮১

তথ্যসূত্র 

চিকিৎসাবিজ্ঞানে নোবেল পুরস্কার বিজয়ী
ইংরেজ নোবেল বিজয়ী
১৯১৯-এ জন্ম
২০০৪-এ মৃত্যু
কমান্ডার অব দি অর্ডার অব দ্য ব্রিটিশ এম্পায়ার
ইংরেজ প্রাণ-পদার্থবিজ্ঞানী
ব্রিটিশ নোবেল বিজয়ী
রয়েল সোসাইটির সভ্য
নাইটস ব্যাচেলর
দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
জন ভেন

জন রবার্ট ভেন  (২৯ মার্চ ১৯২৭ – ১৯ নভেম্বর ২০০৪) একজন ইংরেজ ফার্মাকোলজিস্ট। তিনি ১৯৮২ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
ভেন ইয়েল বিশ্ববিদ্যালয়এ ফার্মাকোলজি বিভাগে সহকারী অধ্যাপক হিসেবে কাজ করেন। তিনি লন্ডন বিশ্ববিদ্যালয় এ ১৮ বছর শিক্ষকতা করেন।

তথ্যসূত্র 

চিকিৎসাবিজ্ঞানে নোবেল পুরস্কার বিজয়ী
ইংরেজ নোবেল বিজয়ী
১৯২৭-এ জন্ম
২০০৪-এ মৃত্যু
ব্রিটিশ নোবেল বিজয়ী
বার্মিংহাম বিশ্ববিদ্যালয়ের প্রাক্তন শিক্ষার্থী
ব্রিটিশ ইহুদি
লন্ডন বিশ্ববিদ্যালয়ের শিক্ষায়তনিক
রুশ-ইহুদি বংশোদ্ভূত ইংরেজ
নাইটস ব্যাচেলর
রয়েল সোসাইটির সভ্য
রয়েল পদক বিজয়ী
পল নার্স

স্যার পল ম্যাক্সিম নার্স একজন ইংরেজ জিনতত্ত্ববিদ। তিনি ২০০১ সালে চিকিৎসাবিজ্ঞানে নোবেল পুরস্কার লাভ করেন। তিনি ২০১০-২০১৫ সাল পর্যস্ত রয়েল সোসাইটির প্রেসিডেন্ট ছিলেন।

জীবনী 
পল নার্সের জন্ম নরউইচ শহরে। তার মা অল্প বয়সে অবিবাহিত অবস্থায় গর্ভধারণ করেন বলে নার্সের জন্মের পরে তাকে তার মাতামহ ও মাতামহী সন্তান হিসাবে লালনপালন করেন। নার্স নিজেও জানতেন না যে তিনি যাদের পিতামাতা বলে জানতেন তারা আসলে তার মাতামহ ও মাতামহী এবং তিনি যাকে বোন বলে জানতেন, তিনিই তার প্রকৃত মা। 

নার্স ১৯৭০ সালে বার্মিংহাম বিশ্ববিদ্যালয় থেকে ১৯৭০ সালে উপস্নাতক ডিগ্রি এবং ১৯৭৩ সালে ইউনিভার্সিটি অব ইস্ট অ্যাংলিয়া থেকে পিএইচডি ডিগ্রি লাভ করেন। তিনি ২০০৩ সালে নিউ ইয়র্কের রকফেলার বিশ্ববিদ্যালয় এর প্রেসিডেন্ট নির্বাচিত হন।

আমেরিকায় অবস্থানকালে নার্স আমেরিকার স্থায়ী বাসিন্দা হবার জন্য গ্রিন কার্ডের আবেদন করেন। কিন্তু সেই আবেদনটি প্রত্যাখ্যাত হয় কারণ নার্স আবেদনের সাথে সংক্ষিপ্ত জন্মসনদ জমা দিয়েছিলেন যাতে তার পিতামাতার নাম লেখা ছিলো না। মূল জন্মসনদ জোগাড় করতে গিয়ে নার্স তার প্রকৃত পিতামাতার পরিচয় জানতে পারেন এবং তাকে লালনপালন করা যাদের তিনি পিতামাতা মনে করতেন, তারা যে তার মাতামহ ও মাতামহী, সেকথা জানতে পারেন।

সম্মাননা ও পুরস্কার 
 ফেলো অব দ্য রয়েল সোসাইটি, ১৯৮৯
 রয়েল মেডেল, ১৯৯৫
 নাইট উপাধি, ১৯৯৯
 নোবেল পুরস্কার, ২০০১।

সম্মানসূচক ডিগ্রি 
 ইউনিভার্সিটি অব বাথ, ২০০২
 ইউনিভার্সিটি অব কেন্ট, ২০১২
 ডক্টর অব সায়েন্স, ওয়ারউইক বিশ্ববিদ্যালয়, ২০১৩
 ডক্টর অব সায়েন্স, ওরসেস্টার বিশ্ববিদ্যালয়, ২০১৩

তথ্যসূত্র 

চিকিৎসাবিজ্ঞানে নোবেল পুরস্কার বিজয়ী
রয়েল সোসাইটির সভাপতি
কপলি পদক বিজয়ী
ইংরেজ অজ্ঞেয়বাদী
ইংরেজ নোবেল বিজয়ী
১৯৪৯-এ জন্ম
এডিনবরা বিশ্ববিদ্যালয়ের শিক্ষক
বার্মিংহাম বিশ্ববিদ্যালয়ের প্রাক্তন শিক্ষার্থী
ব্রিটিশ নোবেল বিজয়ী
ব্রিটিশ বংশাণুবিদ
কোষ জীববিজ্ঞানী
রয়েল সোসাইটির সভ্য
নাইটস ব্যাচেলর
জীবিত ব্যক্তি
ইউরোপীয় আণবিক জীববিজ্ঞান সংস্থার সদস্য
রয়েল পদক বিজয়ী
বারাণসী জেলা

বারাণসী জেলা (, ) হল উত্তর ভারতের উত্তরপ্রদেশ রাজ্যের একটি জেলা। এই জেলার সদর শহর বারাণসী। বারাণসী জেলা বারাণসী বিভাগের একটি অংশ। এই জেলার আয়তন ১,৫৩৫ বর্গকিলোমিটার।

বিভাগ 
বারাণসী জেলা দুটি পঞ্চায়েত সমিতিতে বিভক্ত: বারাণসী ও পিন্ড্রা। এই জেলায় সাতটি বিধানসভা কেন্দ্র আছে: পিন্ড্রা, আজাগাড়া, শিবপুর, রোহানিয়া, বারাণসী উত্তর, বারাণসী দক্ষিণ, বারাণসী ক্যান্টনমেন্ট ও সেবাপুরী।

জনপরিসংখ্যান 
২০১১ সালের জনগণনা অনুসারে, জেলার জনসংখ্যা ৩,৬৮২,১৯৪। এই জনসংখ্যা লাইবেরিয়া বা মার্কিন যুক্তরাষ্ট্রের ওকলাহোমা রাজ্যের প্রায় সমান। আয়তনের হিসেবে এটির স্থান ভারতের ৬৪০টি জেলার মধ্যে ৭৫তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৭.৩২%। বারাণসীর লিঙ্গানুপাতের হার প্রতি ১০০০ পুরুষে ৯০৯ জন মহিলা। জেলার সাক্ষরতার হার ৭৭.০৫%।

ভাষা 
বারাণসীর কথ্য ভাষা হল ভোজপুরি। এই ভাষা দেবনাগরী হরফে লেখা হয়। এছাড়া উর্দু ভাষাও প্রচলিত।

পাদটীকা

বহিঃসংযোগ 
 

উত্তরপ্রদেশের জেলা
বারাণসী বিভাগ

বারাণসী বিভাগ হল ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর হল বারাণসী। বারাণসী বিভাগে মোট চারটি জেলা আছে। যথা: 
 বারাণসী জেলা
 চন্দৌলি জেলা
 গাজিপুর জেলা
 জৌনপুর জেলা

আরও দেখুন 

উত্তরপ্রদেশের বিভাগ
চান্দৌলি জেলা

চান্দৌলি জেলা (, ) হল ভারতের উত্তরপ্রদেশ রাজ্যের একটি জেলা। চান্দৌলি শহর এই জেলার সদর। এই জেলা বারাণসী বিভাগের অংশ। ১৯৯৭ সালের ২০ মে চন্দৌলি পৃথক জেলার স্বীকৃতি পায়। ২০০৪ সালের জানুয়ারি মাসে এই জেলা বিলুপ্ত হয়ে বারাণসী জেলার অন্তর্ভুক্ত হয়েছিল। সরকারের সেই সিদ্ধান্তের বিরুদ্ধে হাইকোর্টে মামলা করা হলে হাইকোর্টের নির্দেশে জেলার পৃথক অস্তিত্ব স্বীকৃত হয়। এই জেলার মুঘলসরাই রেল স্টেশনটি উত্তর-পূর্ব রেলের সবচেয়ে ব্যস্ত স্টেশন। এই জেলা এখন রেড করিডোরের অংশ।

অর্থনীতি 
২০০৬ সালে পঞ্চায়েতি রাজ মন্ত্রক চন্দৌলিকে দেশের ২৫০টি সর্বাপেক্ষা অনগ্রসর জেলার তালিকাভুক্ত করে। উত্তরপ্রদেশের যে ৩৪টি জেলা অনগ্রসর অঞ্চল অনুদান তহবিল কর্মসূচির অধীনস্থ, তার মধ্যে এই জেলা অন্যতম।

জনপরিসংখ্যান 
২০১১ সালের জনগণনার হিসেব অনুসারে, চন্দৌলি জেলার জনসংখ্যা ১,৯৫২,৭১৩। আয়তনে এই জেলা লেসোথো রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান ভারতের ৬৪০টি জেলার মধ্যে এই জেলার অবস্থান ২৩৮তম। জেলার জনঘনত্ব । 
২০০১-২০১১ দশকে জনসংখ্যা বৃদ্ধির হার ১৮.৮৩%। চন্দৌলির লিঙ্গানুপাতের হার প্রতি ১০০০ পুরুষে ৯১৩ জন মহিলা। সাক্ষরতার হার ৭৩.৮৬%।

পাদটীকা

বহিঃসংযোগ 

 

উত্তরপ্রদেশের জেলা
চান্দৌলি জেলা
মথুরা জেলা

মথুরা জেলা (, ) হল ভারতের উত্তরপ্রদেশ রাজ্যের একটি জেলা। এই জেলার সদর মথুরা শহর। এই জেলাটি আগ্রা বিভাগের অংশ।

মথুরা জেলায় পাঁচটি বিধানসভা কেন্দ্র আছে: বলদেও, মানত, গোবর্ধন, ছাতা ও মথুরা। জেলার চারটি পঞ্চায়েত সমিতি হল মহাওয়ান, মানত, ছাতা ও মথুরা। মথুরা, বৃন্দাবন, গোকুল, নন্দগাঁও প্রভৃতি এই জেলার দর্শনীয় স্থান।

জনপরিসংখ্যান 
২০১১ সালের জনগণনা অনুসারে, মথুরা জেলার জনসংখ্যা ২,৫৪১,৮৯৪। এই জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের সমান। ভারতের ৬৪০টি জেলার মধ্যে জনসংখ্যার হিসেবে এই জেলার স্থান ১৬৭তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২২.৫৩%। মথুরার লিঙ্গানুপাতের হার প্রতি ১০০০ পুরুষে ৮৫৮ জন মহিলা। সাক্ষরতার হার ৭২.৬৫%.

ভাষা 
মথুরা ও আশেপাশের অঞ্চলের মানুষ ব্রজ ভাষায় কথা বলেন।

খাবার
মথুরায় রাবড়ি, পেঁড়া, খাজা ও পেঠা ভালো পাওয়া যায়।

পাদটীকা 

আগ্রা বিভাগ
উত্তরপ্রদেশের জেলা

ভারতের জেলা
আগ্রা বিভাগ

আগ্রা বিভাগ ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর আগ্রা। আগ্রা বিভাগের জেলাগুলি হল:
 আগ্রা জেলা
 ফিরোজাবাদ জেলা
 মৈনপুরী জেলা
 মথুরা জেলা

রাজনীতি 
এই বিভাগের অন্তর্গত ৫ টি লোক সভা আসন হলো : আগ্রা, ফিরোজাবাদ (অক্ষয় যাদব), মৈনপুরী(মুলায়ম সিং যাদব), মথুরা ও ফতেহপুর সিক্রি।

পাদটীকা 

 
উত্তরপ্রদেশের বিভাগ
আগ্রা
দ্য ওয়াল্ট ডিজনি কোম্পানি

দ্য ওয়াল্ট ডিজনি কোম্পানি () যা মূলত ডিজনি হিসেবেও সুপরিচিত; যুক্তরাষ্ট্র ভিত্তিক বহুজাতিক গণমাধ্যম সংস্থা। এর কার্যালয় ওয়াল্ট ডিজনি স্টুডিওস বারব্যাংক, ক্যালিফোর্নিয়া। এটি রাজস্ব শর্তাবলীর মধ্যে সর্ববৃহৎ গণমাধ্যম। এটি প্রথমে ডিজনি ব্রাদার্স কার্টুন স্টুডিও নামে অক্টোবর ১৬, ১৯২৩-এ ওয়াল্ট এবং রোয় ডিজনির হাত ধরে গড়ে ওঠে, এটি আমেরিকার অ্যানিমেশন জগতের যোগ্য নেতা হিসেবে নিজেই নিজের উন্নতি করতে থাকে।

এই কোম্পানি তার ব্যাপক পরিধি নিয়ে গঠিত চলচ্চিত্র নির্মাণ বিভাগ দ্যা ওয়াল্ট ডিজনি স্টুডিওসের জন্য সবচেয়ে বেশি বিখ্যাত, এবং বর্তমানে হলিউডের অন্যতম বিখ্যাত চলচ্চিত্র নির্মাণ প্রতিষ্ঠান। ডিজনি বিভিন্ন প্রচারমাধ্যম, যেমন: এবিসি-এর মালিক এবং কার্যকারক, নানা কেবল টেলিভিশন নেটওয়ার্ক যেমন ডিজনি চ্যানেল, ইএসপিএন, এ+ই নেটওয়ার্কস, এবিসি ফ্যামেলি, প্রকাশনা সংস্থা, পণ্যদ্রব্য এবং আরও ১৪টি আলাদা বিনোদন পার্কের মালিক এবং পরিচালক। এই সংস্থাটি প্রথমে মিকি মাউস নামের জনপ্রিয় কার্টুন চরিত্রের সৃষ্টি করে, যা পূর্বে তাদের লোগো ছিল।

আরও দেখুন 
 ওয়াল্ট ডিজনি

তথ্যসূত্র

বহিঃসংযোগ 

 
 
 

১৯২৩-এ প্রতিষ্ঠিত
মার্কিন মার্কা
দ্য ওয়াল্ট ডিজনি কোম্পানি
মার্কিন যুক্তরাষ্ট্রের বিনোদন কোম্পানি
যুক্তরাষ্ট্র ভিত্তিক গণমাধ্যম সংস্থা
ক্যালিফোর্নিয়া ভিত্তিক বিনোদন কোম্পানি
ওপেনকর্পোরেটসের জোট
মার্কিন যুক্তরাষ্ট্রের সম্মিলিত কোম্পানি
মার্কিন যুক্তরাষ্ট্রের গণমাধ্যম কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
মংগন জেলা

মংগন জেলা (পূর্বনাম: উত্তর সিকিম জেলা) হল ভারতের সিকিম রাজ্যের একটি জেলা। এই জেলার সদর শহর হল মংগন। ভারতের ৬৪০টি জেলার মধ্যে এটি সপ্তম সবচেয়ে কম জনবহুল জেলা।

ভূগোল 
উত্তর সিক্কিম জেলা সিকিমের চারটি জেলার মধ্যে আয়তনে সবচেয়ে বড়ো। এই জেলা পর্বতবহুল। এখানে আল্পীয় ও উত্তর তুন্দ্রা উদ্ভিজ্জ দেখা যায়। এই জেলায় অনেক জলপ্রপাতও দেখা যায়। খাড়া উপত্যকায় ধস নামার প্রবণতা দেখা যায়। পর্বতের চূড়ায় বরফ গলা এবং বৃষ্টিপাতের জন্য ধস বেশি নামে।

জেলার বেশিরভাগ মানুষ মংগনের কাছে থাকেন। মংগন সমুদ্রপৃষ্ঠ থেকে  উচ্চতায় অবস্থিত। তাপমাত্রা সর্বোচ্চ ২৫° থেকে সর্বনিম্ন -৪০°-এর মধ্যে ওঠানামা করে। এই জেলায় নেপালের সীমান্তের কাছাকাছি কাঞ্চনজঙ্ঘা পর্বতশৃঙ্গটি অবস্থিত। কাঞ্চনজঙ্ঘা জাতীয় উদ্যানের অংশবিশেষ এই জেলায় অবস্থিত।

অর্থনীতি 
মংগনকে বিশ্বের কার্ডামোম রাজধানী বলা হয়। এই অঞ্চলে বিভিন্ন প্রকার কার্ডামোম চাষ করা হয়।

এই অঞ্চলে কয়েকটি বিদ্যুৎ প্রকল্প থাকায় জেলাবাসীরা নিরবচ্ছিন্ন বিদ্যুতের সুবিধা ভোগ করেন। এখানকার অধিবাসীরা মূলত জলবিদ্যুৎ ব্যবহার করে থাকেন।

২০০৬ সালে পঞ্চায়েতি রাজ মন্ত্রক উত্তর সিক্কিমকে ভারতের ২৫০টি সবচেয়ে অনগ্রসর জেলার একটি হিসেবে ঘোষণা করে। সিক্কিমের এই একটি জেলায় অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।

পর্যটন 
উত্তর সিকিমের অধিকাংশ অঞ্চলে পর্যটকদের যাতায়াত নিয়ন্ত্রিত। এই সব অঞ্চল দেখতে হলে পর্যটকদের বিশেষ অনুমতি নিতে হয়। এই জেলায় যে অংশটি গণচীনের সীমান্তবর্তী, সেই অঞ্চলটিতে ভারতীয় সেনাবাহিনী সবসময় প্রহরী রাখে। যদিও প্রাকৃতিক সৌন্দর্যের জন্য অনেক পর্যটকই এখানে আসেন। আবার অনিয়ন্ত্রিত পর্যটন জেলার কোনো কোনো অংশের জৈবব্যবস্থা সংরক্ষণে বাধাও হয়ে দাঁড়াচ্ছে।

প্রশাসনিক বিভাগ 
  
মংগন জেলা দুটি মহকুমায় বিভক্ত:

জনপরিসংখ্যান 
২০১১ সালের জনগণনা অনুসারে, মংগন জেলার জনসংখ্যা ৪৩,৩৫৪। এই জনসংখ্যা লিচেনস্টেইনের প্রায় সমান। জনসংখ্যার হিসেবে এটি ভারতের ৬৪০টি জেলার মধ্যে ৬৩৪তম স্থানের অধিকারী। জেলার জনঘনত্ব  । ২০০১-২০১১ সালের দশকীয় জনসংখ্যা বৃদ্ধির হার ৫.৬৬%। উত্তর সিক্কিমের লিঙ্গানুপাতের হার প্রতি ১০০০ পুরুষে ৭৬৯ জন নারী। জেলার সাক্ষরতার হার ৭৭.৩৯%।

এই জেলার অধিবাসীরা মূলত নেপালি বংশোদ্ভুত। লেপচা ও ভুটিয়ারা এখানকার আঞ্চলিক জাতিগোষ্ঠী। নেপালি ভাষা জেলার প্রধান ভাষা।

পরিবহন 
ঘন ঘন ধস নামে বলে এই জেলার রাস্তাঘাটের অবস্থা খুব ভাল নয়।

উদ্ভিদ ও প্রাণী 
মংগন জেলায় লুপ্তপ্রায় প্রজাতির রেড পান্ডা দেখা যায়। এই প্রাণীটিই সিক্কিমের রাষ্ট্রীয় পশু। ২০০০ থেকে ৪০০০ মিটার উচ্চতায় এই প্রাণী দেখা যায়। এগুলির উচ্চতা হয় প্রায় ২ ফুটের মতো।

১৯৭৭ সালে মংগন জেলায় কাঞ্চনজঙ্ঘা জাতীয় উদ্যান গঠিত হয়। এই জাতীয় উদ্যানের আয়তন । এই জাতীয় উদ্যানের একটি অংশ পশ্চিম সিক্কিম জেলায় অবস্থিত। এছাড়া ১৯৮৪ সালে গঠিত শিংবা বন্যপ্রাণী অভয়ারণ্যও এই জেলায় অবস্থিত। এই অভয়ারণ্যের আয়তন .

তথ্যসূত্র

বহিঃসংযোগ 

 
 

সিকিমের জেলা
হাওয়ার্ড মার্টিন টেমিন

হাওয়ার্ড মার্টিন টেমিন একজন মার্কিন জিনতত্ত্ববিদ। তিনি ১৯৭৫ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
টেমিন পেন্সিলভেনিয়ার ফিলাডেলফিয়ায় জন্মগ্রহণ করেন। তিনি ১৯৫৫ সালে সোয়ার্থমোর কলেজ থেকে জীববিজ্ঞানে ব্যাচেলর্স ডিগ্রি লাভ করেন। তিনি ১৯৫৯ সালে ক্যালিফোর্নিয়া ইন্সটিটিউট অফ টেকনোলজি থেকে ডক্টরেট ডিগ্রি লাভ করেন।

সম্মাননা 
 ন্যাশনাল মেডেল অব সায়েন্স, ১৯৯২
 ফেলো অব দ্য রয়েল সোসাইটি

তথ্যসূত্র 

চিকিৎসাবিজ্ঞানে নোবেল পুরস্কার বিজয়ী
ন্যাশনাল মেডেল অফ সাইন্স বিজয়ী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
১৯৩৪-এ জন্ম
১৯৯৪-এ মৃত্যু
মার্কিন নোবেল বিজয়ী
ফুসফুসের ক্যান্সারে মৃত্যু
মার্কিন বংশাণুবিদ
উইসকনসিন-ম্যাডিসন বিশ্ববিদ্যালয়ের শিক্ষক
রয়েল সোসাইটির বিদেশি সদস্য
ইহুদি মার্কিন বিজ্ঞানী
মার্কিন ফিলোসফিক্যাল সোসাইটির সদস্য